
CONVENI ENTRE LA GENERALITAT, A TRAVÉS DE LA VICEPRESIDÈNCIA PRIMERA I CONSELLERIA DE SERVICIS SOCIALS, IGUALTAT I VIVENDA, I LA FEDERACIÓ AUTONÒMICA D’ASSOCIACIONS GITANES DE LA COMUNITAT VALENCIANA (FAGA) PER A FACILITAR EL GAUDI D’UNA VIVENDA A LA POBLACIÓ GITANA
València, en la data de la firma digital

REUNITS
Per una part, Susana Camarero Benítez, vicepresidenta i consellera de Servicis Socials, Igualtat i Vivenda, en virtut del Decret 18/2024, de 12 de juliol, del president de la Generalitat, pel qual es nomena la persona titular de la Vicepresidència i Conselleria de Servicis Socials, Igualtat i Vivenda (DOGV 9891 bis, de 12.07.2024), en nom i representació de la Generalitat. 
I per una altra part, Francisco Santiago Camacho, vicepresident de la Federació Autonòmica d’Associacions Gitanes de la Comunitat Valenciana (d’ara en avant, FAGA), amb CIF G03417144 i seu en el carrer de Sant Donís, núm. 8, pta. 2 de València, en la seua representació, i facultat per a este acte en virtut de l’acord de la Junta Directiva de data 12 de setembre de 2024.
Les dos parts, en l’exercici de les seues respectives facultats i competències, es reconeixen mútuament la capacitat legal necessària per a atorgar el present conveni i amb esta finalitat

MANIFESTEN
[bookmark: _Hlk199405434][bookmark: _Hlk199405500]En els pressupostos de la Generalitat corresponents a l’exercici 2025 i dins del subprograma 431I00 “Funció social de la vivenda”, amb càrrec al capítol IV, Transferències corrents, hi ha consignació pressupostària suficient per a donar cobertura a les actuacions derivades del present conveni, en la línia S1375 que té per objecte principal la promoció d’una vivenda digna i adequada en la població gitana que afavorisca la igualtat i inclusió d’este col·lectiu, com a subvenció de concessió directa a l’empara de l’article 168.1.a de la Llei 1/2025, de 6 de febrer, de la Generalitat, d’hisenda pública, del sector públic instrumental i de subvencions, el beneficiari nominatiu de les quals resulta ser l’entitat FAGA, amb la finalitat de la subscripció d’un conveni per al suport i el desenrotllament de les activitats programades en el marc de l’article 47 de la Constitució Espanyola que establix que tots els espanyols tenen dret a gaudir d’una vivenda digna i adequada, així com el context que arreplega l’Estratègia nacional per a la inclusió social de la població gitana 2021-2030, elaborada seguint les directrius marcades per la Comissió Europea per a la implantació de la política comunitària en l’àmbit d’inclusió social d’esta població. D’altra banda, les actuacions definides en este conveni estan directament relacionades en este àmbit després de la creació del Consell del Poble Gitano en virtut del Decret 5/2019, de 25 de gener, del Consell, pel qual es crea el Consell Valencià del Poble Gitano (DOGV 31.01.2019), modificat pel Decret 75/2020, de 17 de juliol, del Consell.
La Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, disposa en l’article 168.1.a, en la redacció donada per l’article 5 del Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra d’Ucraïna, establix que podran concedir-se de manera directa les subvencions previstes nominativament en la Llei de pressupostos de la Generalitat, entenent-se com a tals aquelles l’objecte, la dotació pressupostària i el destinatari de les quals figuren inequívocament en els seus annexos, com és el cas, assenyalant, a continuació, que la concessió de tals subvencions es formalitzarà mitjançant resolució de la persona titular del departament gestor del crèdit pressupostari al qual s’imputa l’ajuda o mitjançant un conveni. 
Així doncs, de conformitat amb el que establixen les disposicions mencionades, les dos parts acorden subscriure este conveni, el qual es regirà per les següents

CLÀUSULES
[bookmark: _Toc278537528][bookmark: _Toc276710395]Primera. Objecte
1. Constituïx l’objecte d’este conveni canalitzar la subvenció concedida nominativament en la Llei 6/2025, de 30 de maig, de pressupostos de la Generalitat per a l’exercici 2025 en favor de FAGA, i establir les seues bases reguladores, en els termes que preveuen l’article 22.2 de la Llei 38/2003, de 17 de novembre, general de subvencions, i l’article 168.1.a de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, per a realitzar les activitats que arreplega el present conveni.
Totes les actuacions que desenrotlla s’emmarquen, originàriament, en l’article 47 de la Constitució Espanyola, en l’Estratègia Nacional per a la inclusió social de la població gitana 2021-2030 i en la creació del Consell del Poble Gitano, i s’establixen els següents objectius principals:
a) Donar suport integral a les famílies gitanes en el procés de busca d’una vivenda digna.
b) Acompanyar, orientar i intervindre amb famílies afectades per procediments de desnonament.
c) Fomentar la inclusió i la participació de les famílies en les activitats comunitàries.
d) Brindar assessorament i suport en la gestió de recursos, l’obtenció de subvencions disponibles i la sol·licitud de lloguers socials.
2. La consecució de les finalitats d’este conveni la podrà articular la Conselleria de Servicis Socials, Igualtat i Vivenda, directament a través de la Direcció General de Vivenda, o a través del seu ens instrumental EVha. L’òrgan gestor de la subvenció serà la Direcció General de Vivenda.
3. L’objecte del conveni es desenrotllarà en tot l’àmbit de la Comunitat Valenciana.

Segona. Quantia i crèdit pressupostari
La quantia de la subvenció ascendix a la quantitat de 250.000 euros. En este crèdit, designat amb el codi S1375, dins del subprograma 431I00, “Funció social de la vivenda”, amb càrrec al capítol IV, Transferències corrents, com a subvenció de concessió directa a l’empara de l’article 168.1.a de la Llei 1/2015, el beneficiari nominatiu de la qual resulta ser l’entitat FAGA, amb la finalitat de subscripció de conveni per al suport i el desenrotllament de les activitats programades en el marc de la promoció d’una vivenda digna i adequada per a la igualtat i la inclusió del poble gitano, s’imputarà l’ajuda concedida.

Tercera. Persones beneficiàries
La persona o entitat beneficiària de l’ajuda que s’instrumenta mitjançant este conveni resulta ser l’entitat FAGA.


Quarta. Actuacions subvencionables
El crèdit pressupostari que empara la concessió de la subvenció nominativa a l’entitat FAGA és un crèdit del capítol 4, «Transferències corrents», del subprograma 431I00, per la qual cosa no podran aplicar-se els fons als gastos de distinta naturalesa i finalitat a la que és pròpia dels gastos imputables a este crèdit. En conseqüència, les dos parts convenen que la subvenció es destinarà a finançar les activitats següents que desenrotllarà l’entitat beneficiària:
Actuacions emmarcades en l’objectiu 1. Donar suport integral a les famílies gitanes en el procés de busca d’una vivenda digna.
· Acompanyar les famílies en la busca d’alternatives residencials, tant privades com públiques.
· Fer tallers de preparació per a buscar vivenda.
· Assessorar i realitzar la gestió de tràmits en processos d’adquisició de vivenda, tant privada com pública.
· Mediar amb els arrendadors pròrrogues de lloguers i renovacions de contractes de lloguer, amb la finalitat d’assegurar unes condicions justes per a les dos parts.
          Actuacions emmarcades en l’objectiu 2. Acompanyar, orientar i intervindre amb famílies afectades per procediments de desnonament.
· Assistir les famílies en la interpretació i la resposta a notificacions de desnonament.
· Mediar en comissions judicials.
· Contactar amb advocats d’ofici i particulars.
· Coordinar amb els servicis socials.
· Coordinar amb la Unitat d’Ajuda davant dels Desnonaments (UAD).
· Establir canals de diàleg i la negociació amb fons d’inversió i entitats bancàries per a negociar propostes de pagament, sol·licitar l’aplicació de codis de bones pràctiques, gestionar dacions en pagament, compra de vivenda o lloguers assequibles, entre altres.
· Assessorar jurídicament des de FAGA les famílies.
Actuacions emmarcades en l’objectiu 3. Fomentar la inclusió i la participació de les famílies en les activitats comunitàries.
· Fomentar la participació comunitària en associacions veïnals i/o meses de barri.
· Fer tallers amb les famílies sobre la importància del bon ús de la vivenda, les zones comunes i el compliment de les normes de comunitat.
· Mediar enfront de conflictes veïnals.
· Promoure campanyes de sensibilització sobre la importància d’adherir-se a plans de pagament, campanyes de regularització de subministraments i la no ocupació de vivendes, tant privades com públiques.
Actuacions emmarcades en l’objectiu 4. Brindar assessorament per a l’obtenció de subvencions disponibles i la sol·licitud de lloguers socials.
· Informar i donar suport integral en la gestió d’ajudes i/o subvencions existents en matèria de vivenda.
· Enfortir aliances de col·laboració amb entitats financeres per a facilitar l’accés a la compra de vivenda en el mercat privat, i oferir suport i acompanyament a les famílies en la gestió del procés.
· Assistir en la redacció i la presentació de sol·licituds de vivendes.

[bookmark: _Hlk177646072]Les actuacions referides no tenen contingut contractual, per tant no són susceptibles de considerar-se objecte de servicis de caràcter intel·lectual requerits per la Generalitat Valenciana, ja que l’elaboració dels estudis i informes referits, així com les labors d’assessorament i campanyes informatives es realitzen per la Federació Autonòmica d’Associacions Gitanes de la Comunitat Valenciana amb caràcter voluntari, sense que obeïsquen, en cap cas, un encàrrec concret de la Generalitat Valenciana.

Quinta. Compatibilitat i incompatibilitat amb altres subvencions ajudes, ingressos o recursos per a la mateixa finalitat
La subvenció concedida serà compatible amb altres subvencions, ingressos o recursos per a la mateixa finalitat, procedents de qualsevol altra administració o ens públic o privat, nacional, de la Unió Europea o d’organismes internacionals, sense perjuí del que puga establir la normativa reguladora d’estes subvencions o ajudes. No obstant això, l’import de la subvenció concedida en cap cas podrà ser d’una quantia que, aïlladament o en concurrència amb altres subvencions, ajudes, ingressos o recursos, supere el cost de l’activitat subvencionada.
[bookmark: _Toc276710400][bookmark: _Toc278537533][bookmark: _Toc276710399][bookmark: _Toc278537532]Sexta. Gastos subvencionables
1. Es consideraran gastos subvencionables els que, sent justificats correctament de conformitat amb la normativa en vigor, siguen necessaris i responguen de manera no dubitativa a la naturalesa i al desenrotllament normal del projecte o activitat. En cap cas el cost d’estos gastos podrà ser superior al valor de mercat. El manteniment inclou el finançament dels gastos corrents, derivats dels locals en els quals se situen les estructures de FAGA necessàries per a complir els objectius del conveni com són, entre altres, els següents:
a) L’arrendament de béns immobles i béns mobles (equips informàtics, fotocopiadores o similars); gastos de subministraments (energia, aigua, gas i combustibles); material d’oficina; primes d’assegurances, i gastos de comunicació, així com els gastos derivats de la realització d’obres de reparació, adequació, manteniment i conservació en els béns immobles adquirits, arrendats o cedits per a l’exercici de les activitats conveniades, que no tinguen el concepte d’inventariables per no implicar un increment del valor patrimonial d’estos béns
b) El funcionament inclou els gastos derivats de les activitats necessàries per a realitzar els objectius del conveni i comprén gastos de representació, gastos derivats de la planificació, elaboració d’estudis, informació, orientació, coordinació i assessorament dirigits a les seues entitats associades; gastos d’implantació de sistemes d’avaluació i de control de qualitat; gastos de manutenció, allotjament i transport de persones participants en les activitats conveniades, gastos d’edició de publicacions, fullets i cartells, així com els derivats d’activitats de sensibilització social, gastos de personal, per jornada real de treball per als grups professionals corresponents; gastos per contractació de servicis professionals (assessoria comptable, jurídica, laboral, financera, de comunicació, neteja, informàtica i auditoria externa i un informe d’auditor de la justificació del gasto). 
2. En cap cas són subvencionables: 
a) Els gastos d’amortització de béns inventariables. 
b) Els interessos deutors dels comptes bancaris; interessos, recàrrecs i sancions administratives i penals; els gastos de procediments judicials, previstos en l’article 31.7 a, b, c de la Llei 38/2003, de 17 de novembre, general de subvencions. 
c) L’adquisició de béns que incrementen el patrimoni.
3. Els gastos subvencionables estan sotmesos a les limitacions següents: Les retribucions del personal laboral imputables a la subvenció estaran limitades per les quanties arreplegades per als diferents grups professionals establits en el conveni col·lectiu únic per al personal laboral de l’Administració de la Generalitat.


Sèptima. Pagament de la subvenció
Quan es firme este conveni s’anticiparà a FAGA el trenta per cent (30 %) de la quantitat subvencionada per a realitzar les accions vinculades a este conveni, de conformitat amb la previsió establida en l’article 171.3.a de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions de la Comunitat Valenciana.
 
El pagament de la subvenció concedida s’efectuarà després de comprovar els justificants aportats per l’entitat beneficiària i després del certificat previ, expedit per la persona titular de la direcció general de vivenda, de comprovació i d’aprovació dels justificants, i també de l’acreditació del compliment de les finalitats que justifiquen la concessió de la subvenció.

Octava. Règim de garanties
No serà exigible prestar garantia per part de la persona beneficiària d’acord amb el que disposa l’article 171.5.f de la Llei 1/2015, de 6 de febrer, per tractar-se d’una entitat sense ànim de lucre l’activitat de la qual es troba vinculada al desenrotllament de projectes d’acció social i no apreciar-se risc que incomplisca les obligacions assumides en virtut d’este conveni.
Novena. Termini i forma de justificació

La justificació de la subvenció per FAGA revestirà la forma de compte justificatiu del gasto realitzat i adoptarà la modalitat d’aportació de justificants del gasto, que contindrà els documents següents:
a) Memòria explicativa i detallada, subscrita per l’entitat beneficiària o el seu representant legal, indicativa de l’activitat desenrotllada, del compliment de les condicions imposades i dels resultats obtinguts. L’acompanyarà una certificació que ha expedit el representant legal de l’entitat acreditativa de la realització de les activitats i de les obligacions reconegudes.
b) Relació subscrita per l’entitat beneficiària o la seua representant legal expressiva dels gastos desglossats i detallats degudament en una relació, que revestirà la forma de compte justificatiu en la qual cada factura i el seu corresponent justificant de pagament s’identificaran amb el mateix número d’orde, i a la qual s’adjuntaran els originals o les còpies compulsades de les factures, expedides a nom de l’entitat, en què haurà de constar el lloc i la data d’expedició, núm. de factura, descripció detallada, quantitat i preu unitari, que desglosse l’IVA, el nom o la raó social de l’expedidor, NIF o CIF d’este, així com els justificants d’haver sigut abonades, amb validesa juridicomercantil, acreditats amb una fotocòpia de la transferència o bé de l’extracte bancari en què figura el càrrec del pagament. Les factures de xicotets imports que s’han pagat en metàl·lic hauran de presentar-se amb el tiquet de caixa o el justificant de pagament. La suma de l’import de les factures justificatives haurà de ser d’igual quantitat o superior al percentatge justificat i, en tot cas, al final de l’exercici haurà d’haver justificat l’import total del pressupost de gastos de l’activitat subvencionada. 
c) Declaració responsable de trobar-se al corrent en les seues obligacions tributàries i amb la Seguretat Social i que no té pendent el pagament d’obligacions per reintegrament de subvencions acompanyada de certificacions acreditatives de tals circumstàncies emeses per la Tresoreria General de la Seguretat Social i la hisenda competent, si no ha autoritzat esta administració a recaptar per si tals dades d’estes administracions públiques a través de les plataformes d’interoperabilitat.
d) Declaració subscrita per l’entitat beneficiària, o el seu representant, relativa a la inexistència d’altres subvencions o ajudes que hagen obtingut per a la mateixa finalitat o, si és el cas, la menció expressa dels altres ingressos o ajudes que hagen finançat l’activitat, amb indicació de l’import i la procedència, si és el cas. 
La justificació es farà conforme al que es preveu anteriorment, davant de l’òrgan gestor, a través de la seu electrònica de la GVA, en l’adreça següent: https://www.gva.es, de conformitat amb el que disposa l’article 14 de la Llei 39/2015, d’1 d’octubre, del procediment administratiu comú.
La tramitació telemàtica requerirà presentar sol·licituds, escrits i comunicacions davant del registre electrònic, que estiguen firmats electrònicament amb una firma electrònica avançada basada en un certificat reconegut, segons el que disposa la Llei 39/2015, d’1 d’octubre, així com el Decret 220/2014, de 12 de desembre, del Consell, pel qual s’aprova el Reglament d’administració electrònica de la Comunitat Valenciana, emés per l’Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de firma electrònica admés per la Seu electrònica de la Generalitat (sede.gva.es/va/sede_certificados).

S’establix com a data límit de presentació de la documentació justificativa l’1 de desembre de 2025. Es consideren subvencionables els gastos realitzats des de l’1 de gener de 2025 fins a la data final de justificació.

La no presentació de la justificació del gasto en el termini fixat donarà lloc a la pèrdua de la subvenció i la revocació consegüent. En la tramitació del procediment s’ha de garantir en tot cas l’audiència de l’entitat interessada.

L’incompliment de l’obligació de justificació de la subvenció en els termes establits en esta clàusula o la justificació insuficient d’esta comporta aparellat el reintegrament en les condicions previstes en l’article 37 de l’LGS.

El reintegrament de la subvenció s’ha de realitzar de conformitat amb el procediment establit en el capítol II del títol II de l’LGS i en els preceptes del reglament que la despleguen.

L’ajuda concedida es veurà reduïda en el cas que l’import justificat no assolisca el cost total de l’actuació subvencionada. Igualment podrà modificar-se l’ajuda concedida quan l’obtenció concurrent de subvencions atorgades per altres administracions o ens públics o privats supere el cost total de l’actuació que es vaja a realitzar. La reducció o la modificació de l’ajuda concedida exigirà tramitar el procediment contradictori corresponent.
Dècima. Obligacions de les parts
FAGA quedarà subjecta a les obligacions establides en els articles 14 i concordants de la Llei 38/2003, de 17 de novembre, general de subvencions, i particularment a:
a) Facilitar qualsevol document, informació o inspecció que la direcció general competent en matèria d’emergència residencial i funció social considere necessari per a controlar el compliment dels fins previstos.
A este efecte, l’entitat mencionada conservarà i custodiarà els documents originals justificatius de l’actuació realitzada i l’aplicació dels fons rebuts mentres puguen ser objecte de les actuacions de comprovació i control i que podrà ser-li requerida en qualsevol moment a fi de comprovar la destinació de l’ajuda.
b) Sotmetre’s a qualsevol actuació de control financer que corresponga a la Intervenció de la Generalitat, en relació amb les ajudes i les subvencions concedides.
c) Comunicar l’obtenció d’altres subvencions o ajudes per a la mateixa finalitat, procedents de qualsevol altra administració o ens públics o privats, nacionals o internacionals, així com qualsevol incidència o variació que es produïsca en relació amb la subvenció concedida.
d) Complir les obligacions de transparència establides en la legislació bàsica, de conformitat amb el que disposa la Llei 1/2022, de 13 d’abril, de la Generalitat, de transparència i bon govern de la Comunitat Valenciana, i s’haurà de donar la publicitat adequada a l’ajuda.
Per part seua, la Vicepresidència Primera i Conselleria de Servicis Socials, Igualtat i Vivenda finançarà a FAGA els gastos derivats i contemplats en el Conveni i proporcionarà el suport tècnic i administratiu necessari.
[bookmark: _Toc276710405][bookmark: _Toc278537538][bookmark: _Toc276710404][bookmark: _Toc278537537][bookmark: _Toc276710406][bookmark: _Toc278537539]Onzena. Incompliment i reintegraments 
1. En cas que FAGA incomplisca el conveni serà procedent reintegrar les quantitats percebudes, així com exigir l’interés de demora corresponent des del moment del pagament de la subvenció fins a la data en què s’acorde la procedència del reintegrament, en els casos establits i en la quantia fixada en els articles 37 i 38 de la Llei 38/2003, de 17 de novembre, i l’article 172 de la Llei 1/2015, de 6 de febrer. Quan el compliment per FAGA s’aproxime de manera significativa al compliment total i este acredite una actuació inequívocament tendent a satisfer els seus compromisos, la quantitat que caldrà reintegrar haurà de respondre el principi de proporcionalitat.
Les possibles infraccions en matèria de subvencions que puga cometre FAGA es graduaran i se sancionaran d’acord amb el que establix el títol IV, capítols I i II de la mencionada Llei 38/2003, de 17 de novembre, general de subvencions, i el capítol IV del títol X, de la Llei 1/2015, de 6 de febrer, de la Generalitat. 
2. El procediment per al reintegrament es regirà pel que disposen els articles de 41 a 43 de la Llei 38/2003, de 17 de novembre, el capítol II del títol III del Reial decret 887/2006, de 21 de juliol, així com pel que preveu l’article 14, i serà competent per a la seua iniciació i resolució la directora general de Vivenda, en virtut de la delegació de competències efectuada per la vicepresidenta i consellera de Servicis Socials, Igualtat i Vivenda mitjançant la Resolució del 15 de maig de 2024, resolc sext, apartat 8. Les resolucions declaratives d’incompliment i de procedència del reintegrament posaran fi a la via administrativa, i es podrà interposar contra estes un recurs potestatiu de reposició davant de la mateixa autoritat en el termini d’un mes, a comptar de l’endemà de la notificació de la resolució, o bé ser impugnades directament davant de l’orde jurisdiccional contenciós administratiu, en la forma i el termini previstos per la llei reguladora d’esta jurisdicció.
3. Comportarà la pèrdua del dret de cobrament de la subvenció i reintegrament d’esta, la comprovació que la subvenció ha sigut destinada a realitzar una activitat o el compliment d’una finalitat prohibida en el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.
Dotzena. Comissió de seguiment i control
1. S’establix una comissió de seguiment per al seguiment i el control de l’execució adequada de les activitats que es deriven d’este conveni, sense perjuí de les competències de la Vicepresidència Primera i Conselleria de Servicis Socials, Igualtat i Vivenda com a administració pública que aporta els fons.
2. La comissió de seguiment haurà de reunir-se almenys amb caràcter semestral durant la producció d’efectes del conveni, i estarà integrada per dos representants de la Direcció General de Vivenda, un representant de l’Entitat Valenciana de Vivenda i Sòl i dos representants de FAGA. Com a president actuarà la persona titular de la Direcció General de Vivenda, i com a secretari d’esta comissió, la persona designada a este efecte per part de la Direcció General de Vivenda. La composició de la comissió de seguiment procurarà atendre, en tot cas, el principi de presència equilibrada dels dos sexes, de conformitat amb el que disposa la Llei orgànica 3/2007, de 22 de març, per a la igualtat efectiva de dones i hòmens, i la Llei valenciana 9/2003, per a la igualtat entre dones i hòmens.
3. Els acords adoptats en el si de la comissió seran vinculants per a les parts. Les funcions de la comissió seran les següents: a) Seguir les activitats realitzades en execució d’este conveni. b) Interpretar i resoldre les discrepàncies o les incidències que puguen sorgir en la interpretació o l’execució d’este conveni. El règim de funcionament i la presa d’acords de la comissió de seguiment i avaluació s’ajustarà al que establix la secció III del capítol II del títol preliminar de la Llei 40/2015, d’1 d’octubre, de règim jurídic del sector públic.
Les actes, els acords o els informes que, si és el cas, emeta la comissió de seguiment en el desenrotllament i l’execució de les funcions que té assignades s’hauran de remetre a la Direcció General de Vivenda.
Tretzena. Vigència del conveni i causes d’extinció
1. Este conveni produirà efectes des de la data de la firma del conveni fins al 31 de desembre de 2025.
No obstant això, podran subvencionar-se els gastos objecte del conveni realitzats des de l’01/01/2025 i la justificació es realitzarà dins del termini establit en la clàusula quinta.
Seran causes de resolució d’este conveni les que preveu l’article 51 de la Llei 40/2015, d’1 d’octubre, de règim jurídic del sector públic.
El compliment i la resolució d’este conveni causaran la liquidació, a fi de determinar les obligacions i els compromisos de cada una de les parts, en els termes que establix l’article 52 de la Llei 40/2015, d’1 d’octubre.
2. Seran causes de resolució del present conveni les següents:
– El transcurs del termini previst.
– L’acord mutu de les parts que el subscriuen, manifestat per escrit.
– La impossibilitat material de continuar l’objecte del conveni.
– La denúncia d’una de les parts, que haurà de fer-se amb un mínim d’un mes d’antelació.
– L’incompliment de qualsevol de les obligacions assumides en este conveni durant la seua vigència.
En este cas, qualsevol de les parts podrà notificar a la part incomplidora un requeriment perquè complisca en un termini determinat les obligacions o els compromisos que es consideren incomplits. Este requeriment serà comunicat, al seu torn, al responsable del mecanisme de seguiment, vigilància i control de l’execució del conveni. Si transcorregut el termini indicat en el requeriment persistix l’incompliment, la part que l’haja dirigit notificarà a l’altra part firmant la concurrència de la causa de resolució i el conveni es considerarà resolt.
En cas de resolució del conveni, les parts, a proposta de la comissió de seguiment i control, establiran els mecanismes que permeten seguir les activitats iniciades, o la seua finalització ordenada i adequada preservant els drets de les persones que puguen resultar afectades i establint un termini improrrogable per a la seua finalització.
I això sense perjuí que s’inicien les actuacions administratives oportunes per a minorar o reintegrar la subvenció concedida, si és el cas, per les activitats no realitzades.
Catorzena. Protecció de dades de caràcter personal
Les parts s’obliguen a mantindre la confidencialitat sobre els assumptes dels quals tinguen coneixement per raó d’esta col·laboració, i no les podran difondre sense l’autorització expressa i per escrit de l’altra part. 
Les dos parts es comprometen a utilitzar tota la informació a la qual tinguen accés en ocasió o en execució d’este acord, únicament en el marc d’este conveni. Per tant, la revelació de la informació confidencial per part de qualsevol de les parts podrà donar lloc a les responsabilitats corresponents.
Les comunicacions que es puguen fer entre les parts, en relació amb dades de caràcter personal o especialment protegides, actuaran d’acord amb la Llei orgànica 3/2018, de 5 de desembre, de protecció de dades personals i garantia dels drets digitals, així com de conformitat amb el que establix el Reglament 2016/679, relatiu a la protecció de dades de les persones físiques general de protecció de dades (RGPD).
El que s’ha exposat anteriorment s’entén sense perjuí de les obligacions legals que, en matèria de transparència, siguen aplicables a la Vicepresidència Primera i Conselleria de Servicis Socials, Igualtat i Vivenda.
Si en l’execució d’este conveni és necessari tractar dades de caràcter personal incloses en un fitxer de titularitat d’EVha, FAGA es compromet a:
a) Fer el tractament d’acord amb les instruccions específiques d’EVha.
b) No aplicar-les ni utilitzar-les amb una finalitat diferent de la prevista en el conveni mateix, ni comunicar-les a altres persones, ni tan sols per a conservar-les.
c) Implementar les mesures de seguretat que corresponguen, ateses les característiques de les dades personals objecte de tractament.
Quinzena. Transparència
Este conveni serà objecte de publicació en el portal de transparència de la Generalitat Gva Oberta de conformitat amb el que disposa l’article 9.1.c de la Llei 1/2022, de 13 d’abril, de la Generalitat, de transparència i bon govern de la Comunitat Valenciana.
Setzena. Notificació a la Comissió Europea 
S’ha remés a la direcció general amb competències en matèria de finançament i fons europeus de la Conselleria d’Hisenda, Economia i Administració Pública la fitxa informativa d’ajudes no subjectes a l’article 107.1 del Tractat de Funcionament de la Unió Europea i la llista de comprovació per a projectes aplicada al cas concret de la transferència objecte de la resolució que es proposa, atés que es considera que no és necessària la seua notificació a la Comissió Europea perquè no és incompatible amb el mercat interior, ja que es tracta d’una contribució pública l’efecte de la qual es limita a compensar la gestió dels servicis en l’àmbit de la Comunitat Valenciana sense que afecte els intercanvis comercials entre estats membres.
Dessetena. Naturalesa, règim jurídic i jurisdicció
A este conveni li resulta d’aplicació la Llei 38/2003, de 17 de novembre, general de subvencions, i el seu reglament de desenrotllament, aprovat pel Reial decret 887/2006, de 21 de juliol; la Llei 1/2015, de 6 de febrer, d’hisenda pública, del sector públic instrumental i de subvencions, article 168.1.a; la Llei 39/2015, d’1 d’octubre, del procediment administratiu comú de les administracions públiques, i altres normes de dret administratiu i, en defecte d’això, les normes de dret privat.
[bookmark: _Toc275950736][bookmark: _Toc278537547][bookmark: _Toc276710414][bookmark: _Toc276710413][bookmark: _Toc278537546][bookmark: _Toc276710412][bookmark: _Toc278537545][bookmark: _Toc276710411][bookmark: _Toc278537544][bookmark: _Toc276710410][bookmark: _Toc278537543][bookmark: _Toc276710409][bookmark: _Toc278537542][bookmark: _Toc276710408][bookmark: _Toc278537541][bookmark: _Toc276710407][bookmark: _Toc278537540]Donada la naturalesa administrativa d’este conveni, les qüestions litigioses que puguen derivar-se d’este seran sotmeses a la jurisdicció contenciosa administrativa.
Per a deixar-ne constància i als efectes oportuns, com a prova de conformitat amb tot l’anterior, firmen els compareixents en el lloc i la data que s’indiquen.

	La vicepresidenta primera i consellera
de Servicis Socials, Igualtat i Vivenda

	El vicepresident de la Federació Autonòmica d’Associacions Gitanes de la Comunitat Valenciana






de 1

image1.png
% GENERALITAT

VALENCIANA
\\§ Vicepresidencia Primera y

Conselleria de Servicios Sociales,
Igualdad y Vivienda




image2.png
LUMUNIDAD VALENGIANA





image3.png
% GENERALITAT
VALENCIANA
A\

Vicepresidencia Segunda y
Conselleria de Servicios Sociales,
Igualdad y Vivienda




image4.png
* X %
* *
* *
* *

* 4k

UNIO EUROPEA




